“ทองคำ” เช้านี้ปรับขึ้น 50 บ. รูปพรรณขาย 31,200 บ.
ตลาดซื้อขายทองคำในประเทศเช้านี้ ปรับราคาเพิ่มขึ้น 50 บาท โดยราคาปรับขึ้นเล็กน้อย ได้รับแรงกดดันจากความวิตกเกี่ยวกับการเร่งปรับขึ้นอัตราดอกเบี้ยของธนาคารกลางสหรัฐ ทำให้ทองรูปพรรณขายออกบาททองคำละ 31,200 บาท
ตลาดซื้อขายทองคำในประเทศเช้านี้ ปรับราคาเพิ่มขึ้น 50 บาท โดยราคาปรับขึ้นเล็กน้อย ได้รับแรงกดดันจากความวิตกเกี่ยวกับการเร่งปรับขึ้นอัตราดอกเบี้ยของธนาคารกลางสหรัฐ ทำให้ทองรูปพรรณขายออกบาททองคำละ 31,200 บาท
22 มิ.ย. 2565

ผู้สื่อข่าวรายงานว่า ตลาดซื้อขายทองคำในประเทศวันนี้ (22 มิ.ย. 2565) ปรับราคาขึ้น 50 บาท จากราคาปิดตลาดเมื่อวานนี้ (21 มิ.ย. 2565) โดยข้อมูลจากเว็บไซต์ของสมาคมค้าทองคำ หรือ Gold Traders Association เมื่อ 09:26 น.ที่ผ่านมา ทองคำแท่ง 96.5% ปรับราคาขึ้นครั้งที่ 1 รับซื้ออยู่ที่บาททองคำละ 30,600 บาท ขายออกบาทละ 30,700 บาท
ด้านทองรูปพรรณ 96.5% รับซื้ออยู่ที่บาทละ 30,047.12 บาท ส่วนราคาขายออกอยู่ที่ 31,200 บาท
ส่วนราคาทองคำ Spot เช้านี้เคลื่อนไหวอยู่ที่บริเวณ 1,827.50 ดอลลาร์/ออนซ์  สัญญาทองคำตลาดโคเม็กซ์ ส่งมอบเดือนส.ค. ลดลง 1.80 ดอลลาร์ ปิดที่ 1,838.80 ดอลลาร์/ออนซ์
ทั้งนี้ การดีดตัวของอัตราผลตอบแทนพันธบัตรรัฐบาลสหรัฐจะเพิ่มต้นทุนค่าเสียโอกาสในการถือครองทองคำ เนื่องจากทองคำเป็นสินทรัพย์ที่ไม่มีผลตอบแทนในรูปดอกเบี้ย
นอกจากนี้ ราคาทองยังได้รับผลกระทบจากความวิตกเกี่ยวกับการเร่งปรับขึ้นอัตราดอกเบี้ยของธนาคารกลางสหรัฐ (เฟด) ซึ่งนักลงทุนจับตาถ้อยแถลงของนายเจอโรม พาวเวล ประธานเฟด ในสัปดาห์นี้
ขณะที่นายพาวเวลจะกล่าวแถลงการณ์รอบครึ่งปีว่าด้วยนโยบายการเงินและภาวะเศรษฐกิจสหรัฐต่อสภาคองเกรส โดยมีกำหนดกล่าวถ้อยแถลงต่อคณะกรรมาธิการการธนาคารประจำวุฒิสภาในวันพุธที่ 22 มิถุนายน ก่อนที่จะกล่าวต่อคณะกรรมาธิการบริการการเงินประจำสภาผู้แทนราษฎรในวันพฤหัสบดีที่ 23 มิถุนายนนี้